பொள்ளாச்சியில் இருந்து கேரளா போகும் வழியில் உள்ள காமாட்சிபுரம் எனக்கு தெரிந்த பகுதி, என் நண்பன் பாபுவின் தோட்டம் அங்கே தான் உள்ளது, அவன் ஜமீன்தார் பரம்பரையும் கூட. முப்பது ஏக்கரில் தோட்டம், பழங்கால அரண்மனை போன்ற வீடு அவனுக்கு உண்டு. இருபது தோட்டக்காரர்களும், சில வீட்டு வேலைக்காரர்களும் பாபுவின் வீட்டில் உண்டு. அரசியலில் அவனது அப்பா ஒரு நல்ல பதவி வகிக்கிறார் . தரம் உயர்ந்த குதிரைகளையும், வெளிநாட்டு நாய்களையும் பிரியமாக வளர்கிறான். உயர் ரக காரின் மீது அவனுக்கு அலாதி மோகம் உண்டு, சந்தையில் எந்த புதிய வாகனம் வந்தாலும் அதன் விபரத்தை விரல் நுனியில் வைத்திருப்பான்.